สังคมข่าวหุ้นเล็กเซียวหงส์
ดัชนีหุ้นไทย (16 ก.ย.) ปิดตลาด 1,479.07 จุด เพิ่มขึ้น 15.68 จุด มูลค่าซื้อขาย 83,257.04 ล้านบาท ขานรับปัจจัยบวกจากการเพิ่มน้ำหนักของ FTSE ในหุ้นไทยหลายตัว ทั้งลดความกังวลเรื่องการปรับขึ้นอัตราดอกเบี้ยเฟด แต่สัปดาห์นี้ทิศทางตลาดขึ้นกับผลการประชุม BOJ และเฟด ที่จะมีการประชุม 20-21 ก.ย.นี้ หากเฟดไม่ขึ้นดอกเบี้ย และBOJ ใช้มาตรการผ่อนคลายนโยบายการเงินเพิ่ม เช่น ลดดอกเบี้ย-เพิ่มวงเงิน QE ดัชนีหุ้นไทยจะแกว่งตัวแบบ Sideway up มีโอกาสทดสอบแนวต้าน 1,500 จุด ส่วนแนวรับ 1,430 จุด...
19 ก.ย. 2559

ดัชนีหุ้นไทย (16 ก.ย.) ปิดตลาด 1,479.07 จุด เพิ่มขึ้น 15.68 จุด มูลค่าซื้อขาย 83,257.04 ล้านบาท ขานรับปัจจัยบวกจากการเพิ่มน้ำหนักของ FTSE ในหุ้นไทยหลายตัว ทั้งลดความกังวลเรื่องการปรับขึ้นอัตราดอกเบี้ยเฟด แต่สัปดาห์นี้ทิศทางตลาดขึ้นกับผลการประชุม BOJ และเฟด ที่จะมีการประชุม 20-21 ก.ย.นี้ หากเฟดไม่ขึ้นดอกเบี้ย และBOJ ใช้มาตรการผ่อนคลายนโยบายการเงินเพิ่ม เช่น ลดดอกเบี้ย-เพิ่มวงเงิน QE ดัชนีหุ้นไทยจะแกว่งตัวแบบ Sideway up มีโอกาสทดสอบแนวต้าน 1,500 จุด ส่วนแนวรับ 1,430 จุด…
*…TTA หุ้นเรือเทกระจาด..เอ้ย “เรือเทกอง” ของ “เสียกึ้ง” เฉลิมชัย มหากิจศิริ เห็นมูลค่าซื้อขายหนา..ราคาหุ้นวิ่ง จนอดสงสัยไม่ได้ว่าจะกู้ซากเรือกันอีกครั้งหรือเนี่ย..ต้องอย่าลืมกันนะว่า “ค่าระวางเรือ” ยังไม่ขยับ ผลดำเนินการขาดทุน ดูไม่เอื้ออาทรต่อการปรับขึ้นเลย แต่นักเก็งกำไรอาจฉกฉวยจังหวะเวลาราคาต่ำบุ๊ค มาเป็นสตอรี่ดันราคาหรือไม่..หรือ “ป๋ากึ้ง” ทนดูราคาร่วงไม่ไหวต้องเข้ามาไล่เก็บหรืออย่างไร..แต่ที่แน่ๆ ระวัง “เรือรั่ว” กันให้ดี…
*…AJD พระเอกตัวจริงของ “เสี่ยอมร” ราคาหุ้นเกิดอาการเข่าอ่อนอย่างเห็นได้ชัด หลังเริ่มมีเสียงซุบซิบกันว่ายอดขาย “ตู้เติมสบาย” ที่ยอดขายพุ่งเป็นถุงลมโป่งพอง 20,000 ตู้ อันที่จริงเป็นการขายให้บริษัทลูก ส่วนบริษัทลูกจะไปขายต่อให้กับชาวบ้านทั่วไปได้เท่าไหร่ “ไม่รู้”..ทำให้ตีความกันไปไกลว่าถ้าลูกรับไว้แต่ขายได้ไม่มากต้องบันทึกค่าเสื่อมฯอย่างหลีกเลี่ยงไม่ได้..แน่นอนจะเป็นตัวการกระทบมาถึง AJD ระยะยาวได้..จริงเท็จประการใดเชื่อว่า “อมร มีมะโน” ซีอีโอใหญ่น่าจะมีคำตอบเรื่องนี้…
*…PLE หุ้นน้องเปิ้ล ดูจะเหมาะแก่การเก็งกำไรระยะสั้น จากบันทึกรายได้พิเศษจาการขายลูก 370 ล้านบาท ราคาหุ้นย่อตัวลงมาล่อใจ น่าจะได้ฟัดกันอีกหลายยก แต่หุ้นต้องคนใจถึงเท่านั้น หากใจฝ่อขอลงกลางทาง..อย่าได้มายุ่งเชียวจงอย่าลืมว่าหุ้นตัวนี้เป็นได้ทั้ง “นรก-สวรรค์” ของนักเก็งกำไรนะรู้ยัง..?…
*…ปุกาศ..ปุกาศ “พ.ร.บ.หลักทรัพย์ฯฉบับใหม่” ใกล้คลอดแล้ว ที่นี้แหละจะได้เห็นบรรดา “เจ้ากรมข่าวลือหรือกระทรวงข่าวใต้ดิน” มากยิ่งขึ้น เพราะทั้ง “สื่อ-นักวิเคราะห์” ถูกมัดปากกันไปหมด “สื่อเห่าไม่ออก-นักวิเคราะห์พูดไม่ได้-ผู้บริหารไม่มีสิทธิ์ออกมาแก้ข่าว (ลือ)” แน่นอน “นักลงทุนรายย่อย” ถูกปิดหูปิดตาไปด้วย..เฮ้อไม่ต่างอะไรกับ “คนที่ไม่เคยขับรถ แต่ดันมาเป็นผู้ออกกฎจราจร” ผลสรุปเป็นเช่นไร ก็เอาที่สบายใจกันเถอะครับ…
*…หุ้นร้อนประจำวันที่ 5 ก.ย.59 เข้าข่ายมาตรการกำกับการซื้อขายระดับ 1 ต้องซื้อขายด้วยเงินสดทั้งจำนวน (Cash Balance) คือบริษัท คาราบาวกรุ๊ป จำกัด (มหาชน) หรือ CBG มีผลตั้งแต่ 19 ก.ย.-28 ต.ค.59 และหุ้นที่ขยายช่วงดำเนินการ Cash Balance คือบริษัท คราวน์ เทค แอดวานซ์ จำกัด (มหาชน) หรือAJD, ใบสำคัญแสดงสิทธิในการจองซื้อหุ้นสามัญบริษัท คราวน์เทค แอดวานซ์ จำกัด (มหาชน) ครั้งที่ 1 หรือ  AJD-W1, ใบสำคัญแสดงสิทธิในการจองซื้อหุ้นสามัญบริษัท คราวน์ เทค แอดวานซ์ จำกัด (มหาชน) ครั้งที่ 2 หรือ  AJD-W2 มีผลตั้งแต่  19 ก.ย.-7 ต.ค.59…
*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิตอล ช่อง 19 เวลา9.30-10.00 น. พบกันสดๆ กับ “มอร์นิ่งสตาร์ หุ้นดาวเด่น” ที่อัพเกรดตลาดหุ้นทั่วโลก เพื่อมองแนวโน้มตลาดหุ้นไทยภาคเช้า ดำเนินรายการโดยวิษณุ โชลิตกุล…
*…พร้อมพบกับรายการ “ข่าวหุ้นเจาะตลาด ออนเรดิโอ” ผ่านสถานีข่าวจริงสปริงเรดิโอ FM 98.5 MHz โดยสุภชัย ปกป้อง, บูรพา สงวนวงศ์ และทีมงานข่าวหุ้นธุรกิจ ตั้งแต่เวลา 9.30-11.00 น. ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้า งานนี้จัดเต็มๆ ชั่วโมงครึ่ง…
*…เท่านั้นไม่พอต่อเนื่องกันด้วย “ชัดลึกทุกกลยุทธ์ธุรกิจ” กับรายการ “Business Focus” เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น